שיחה:המפתח למאמרים בעברית

message: זו ההזדמנות להביע צער ומחאה על שמאגר מידע חשוב זה נעול בפני הציבור הרחב. כן, אני יודע, שיקולי תקציב. אף על פי כן, מאגרי "אלף" של האוניברסיטאות בישראל ושל הספרייה הלאומית, שגם בהכנתם הושקעו משאבים רבים, פתוחים לציבור הרחב. יבוא על הברכה מאגר רמב"י, המביא תועלת עצומה לקוראיה ולכותביה של ויקיפדיה העברית, בזכות היותו פתוח לציבור. על האוניברסיטה, שעיקר תקציבה בא מכספי ציבור, לפעול כדי לפתוח את המאגר ללא תשלום לציבור כולו. דוד שי - שיחה 08:20, 22 בספטמבר 2008 (IDT)
replies: text: אתה מוזמן לגשת לספרייה הציבורית הקרובה ולגלוש ללא תשלום. הכנת המאגר הזה עולה הון תועפות, מה גם שההשוואה בינו לרמב"י בעייתית מכמה היבטים. ‏DGtal‏ 08:46, 22 בספטמבר 2008 (IDT)
replies: text: :דווקא משום שהכנת המאגר הזה עולה הון תועפות (שמקורו בקופה הציבורית), ראוי להפיק ממנו תועלת מרבית, ולתת לכל הציבור ליהנות ממנו. דוד שי - שיחה 07:45, 23 בספטמבר 2008 (IDT)
replies: text: ::האופטימיות שלך ראוייה להערכה, אבל עולם המציאות לא מתבסס על כללי השימוש החופש. ‏DGtal‏ 15:18, 23 בספטמבר 2008 (IDT)
replies: text: :::כמי שמאמין כי "אף על פי שיתמהמה, בוא יבוא", האמונה בפתיחתו של המפתח למאמרים בעברית ממש קטנה עלי. דוד שי - שיחה 00:25, 24 בספטמבר 2008 (IDT)

message: בוויקיפדיה העברית יש לא מעט ערכים משובחים, שאינדקס של מאמרים בעברית לא יהיה שלם בלעדיהם. האם ערכים אלה נכללים במפתח, או שאני מטפס על עוד עץ גבוה? הבעיה איננה רק של מפתח זה. הייתכן שמי שמחפש ברמב"י את  לא ייזכה לקבל הפניה לערך אלוף בצלות ואלוף שום? נכון, הקורא אינו צריך את רמב"י ואת המפתח כשגוגל מפנה לערך זה, אבל המפתחות, כלום הם שלמים בלעדי הפניה זו? דוד שי - שיחה 00:10, 24 בספטמבר 2008 (IDT)
replies: text: כל מפתח בעולם בוחר מגבלות על תחומי המפתוח שלו. מפתח חיפה הגביל עצמו למאמרים המופיעים בכתבי עת ועיתונים (ובמקרים בודדים: קבצי מאמרים). ממילא, כיוון שויקיפדיה מוגדרת כאנציקלופדיה היא איננה בהגדרה זו. אני מציע שתשלח מייל למנהלי האתר ותציע להם להוסיף קישורים. תקוותי האישית היא שהם יסרבו. ‏DGtal‏ 00:30, 24 בספטמבר 2008 (IDT)
replies: text: :לא אטרח לשלוח מייל, אתן לכוחו של האינטרנט לפעול בקצב שלו.

text: :שתי הערות אישיות: מאמרים רבים שלי מופיעים במפתח זה, אך יש הגבלה ניכרת על זכותי לראותו.

text: :אחדים מהערכים שכתבתי בוויקיפדיה טובים וחשובים ממאמרי שבדפוס. דוד שי - שיחה 07:24, 24 בספטמבר 2008 (IDT)
replies: text: ::בהחלט מופיעים בויקיפדיה ערכים רבים שהם מצויינים צחי לרנר - שיחה 09:26, 24 בספטמבר 2008 (IDT)
כמה הערות: המאמרים עצמם אינם במפתח, במפתח יש רק רשומות מידע על המאמרים, אם המאמר מופיע באופן חופשי באינטרנט יהיה קישור מהרשומה למאמר. לגבי תכולת המפתח, מדוע לשכפל את הנתונים של ויקיפדיה לתוך המפתח, המפתח המדובר הוא המפתח לכתבי עת בעברית והוא מכיל מפתוח של רובם, כולל כאלו היוצאים בפורמט אלקטרוני, הוא לא מיועד למפתח מאמרים המופיעים בקבצים או באנציקלופדיות, ללא קשר לערכם של הערכים.

text: ברור שהמאמרים עצמם אינם במפתח, זו מהותו של מפתח. ממילא קישור לערכים בוויקיפדיה אינו שכפול שלהם.

text: ההחלטה שלא לכלול במפתח מאמרים המופיעים בקבצים או באנציקלופדיות יוצרת נכות מסוימת של המפתח, שראוי להדגישה. בכניסה למפתח (שהיא המקום הרחוק ביותר שאני רשאי להגיע אליו) כתוב "במפתח הפניות למאמרים מתוך כתבי עת בעברית, קבצים ועיתונים יומיים", כך שייתכן שמאמרים המופיעים בקבצים כן נכללים בו. באשר להחלטה להתעלם מאנציקלופדיות: אוי לו למשתמש המסכן, שמחפש "קבלה" במפתח, ונסתר מעיניו הערך "קבלה" שכתב גרשם שלום באנציקלופדיה העברית. אני מקווה שהקורא הנבון ידע שהמפתח נותן תשובה חלקית לשאלתו, ויחפש גם בגוגל, באנציקלופדיה העברית, באנציקלופדיה יודאיקה, בוויקיפדיה, ובכל שאר המקורות שהמפתח מתעלם מהם במודע. דוד שי - שיחה 07:37, 25 בספטמבר 2008 (IDT)
replies: text: :ראשית, קיימים 47 מאמרים בחיפוש המחבר גרשם שלום, ולא, הערך "קבלה" באנציקלופדיה העברית אינו אחד מהם. נדמה שהדיון כאן משקף אי-הבנה מסויימת לגבי תפקידו של המפתח. להבדיל מכתבי-עת המכילים מאמרים ממגוון נושאים ללא סדר מסויים וללא מפתוח מרוכז (חלל שאותו ממלא מפתח חיפה), באנציקלופדיה קיים סדר, קיימת קטגוריזציה ברורה וקיים מפתח ואין צורך במפתח על מפתח. כל מי שעיניו בראשו, הניגש לחפש מידע בספריית אוניברסיטת חיפה, (כמו בספריות רבות אחרות), רואה בדף הכניסה כי בין כלי חיפוש קיימת אפשרות לחפש ב"מפתח למאמרים בעברית" וקיימת גם אפשרות לחפש ב"אנציקלופדיות ומילונים". האם ויקיפדיה צריכה להופיע ברשימה אחרונה זו, היא כבר שאלה אחרת.
replies: text: ::אני מתנצל על היהירות, אבל ברור שויקיפדיה אינה צריכה להופיע ברשימה אחרונה זו. לוויקיפדיה די בכך שערכיה מופיעים בראש תוצאות החיפוש של גוגל. השאלה היא האם "מפתח למאמרים בעברית" צריך, כדי להתקדם לגרסה שלמה יותר שלו, לכלול גם את ערכי ויקיפדיה ברשימת התוצאות שלו. דוד שי - שיחה 18:42, 8 בספטמבר 2013 (IST)
replies: text: :::זו באמת יהירות (אל תיקח את זה אישית). המפתח לא אמור לכלול ערכי אנציקלופדיה אלא מאמרים, קל וחומר בן בנו של קל וחומר שלא תכלול ערכים מאנציקלופדיה שאינה תמיד עומדת בסטנדרטים גבוהים ושאין עליה חותמת אקדמית או מקצועית. ‏DGtal‏ 22:46, 8 בספטמבר 2013 (IST)
replies: text: ::::אני שמח לראות שלא כתבת: המפתח אמור לכלול רק מאמרים מודפסים על גבי נייר (אף שלא אופתע אם יש הסבורים כך). העולם דינמי, והשאלה היא האם המפתח בא לשרת את הקורא, או להגשים תפיסת עולם שמרנית שאבד עליה הכלח. תמהני האם הפוסטים המשובחים של הבלוג "לא מדויק" (שנכתבים על ידי דוקטור למדעי המחשב) זוכים להיכלל במפתח חיפה, או שהמפתח אמור לכלול מאמרים ולא פוסטים. דוד שי - שיחה 05:00, 9 בספטמבר 2013 (IST)
replies: text: :::::המפתח אמור להכיל מאמרים שעברו בקרה מקצועית, לא פוסטים, גם אם איינשטיין כתב אותם. ‏DGtal‏ 05:58, 9 בספטמבר 2013 (IST)
thread_title: האם ערכי ויקיפדיה העברית נכללים במפתח?